# NORDIC FIBREBOARD AS AKTSIONÄRIDE ERAKORRALISE ÜLDKOOSOLEKU KOKKUKUTSUMISE TEADE

**Nordic Fibreboard AS** (registrikood 11421437, asukoht Rääma 31, Pärnu 80044, edaspidi Selts) **aktsionäride erakorraline üldkoosolek toimub 13.07.2023.a. kell 10:00 Nordic Fibreboard AS kontoris, aadressil Rääma 31 Pärnu 80044**

Osalejate registreerimine algab koosoleku toimumiskohas kell 09:45. Registreerimine lõppeb kell 10.00.

Üldkoosolekul osalemiseks õigustatud aktsionäride nimekiri fikseeritakse **7 (seitse)**päeva enne üldkoosoleku toimumist ehk 06. juuli 2023 Nasdaq CSD Eesti arveldussüsteemi tööpäeva lõpu seisuga. 

**Üldkoosoleku päevakord ja nõukogu ettepanekud:**

**1. Muudatused Nordic Fibreboard AS nõukogu koosseisus**

Nõukogu ettepanek:

1. kutsuda Nordic Fibreboard AS nõukogust tagasi Trond Brekke

Trond Brekke teatas 20.06.2023 toimunud nõukogu koosolekul otsusest Nordic Fibreboard AS nõukogust tagasi astuda.

1. kinnitada uueks nõukogu liikmeks Aigar Kallas viieks ( 5) aastaks alates otsuse vastuvõtmisest.

Aigar Kallas on lõpetanud 1995. aastal Eesti Põllumajandusülikooli metsainsenerina.Varsti pärast seda asus ta Eesti valitsusteenistusse, ülesandega aidata kaasa riikliku metsapoliitika kujundamisele ja metsandusameti ümberkorraldamise ettevalmistamisele.  
2000. aastal omandas magistrikraadi (M.Sc) California ülikoolis Berkeleys põllumajanduse ja ressursiökonoomikas. Aigar Kallas on töötanud mitmel juhtival ametikohal metsanduses nii avalikus kui ka erasektoris Eestis ja lähiriikides. 2007-2022 töötas Eesti riigile kuuluva metsafirma RMK tegevdirektorina. Aigar Kallas on kahe tütre uhke isa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nordic Fibreboard AS-i aktsiakapital on teadeande avaldamise päeva seisuga 449 906,10 eurot. Ettevõttel on 4 499 061 nimiväärtuseta aktsiat ja iga aktsia annab ühe hääle.

**Registreerimiseks palume osalejatel esitada järgmised dokumendid**:

1. füüsilisest isikust aktsionärid on kohustatud esitama isikut tõendava dokumendi; esindajad peavad esitama kirjalikku taasesitamist võimaldavas vormis antud volikirja;
2. juriidilisest isikust aktsionäri esindaja peab esitama kehtiva registriväljavõtte, kus isik on registreeritud ja mis annab aktsionäri esindusõiguse (seaduslik esindus), ning isikut tõendava dokumendi. Esindajad, kes ei ole seaduslikud esindajad, peavad esitama ka kehtiva kirjalikku taasesitamist võimaldavas vormis volikirja.

Aktsionär võib enne erakorralise üldkoosoleku toimumist teavitada Seltsi esindaja määramisest või esindajale antud volituse tagasivõtmisest, saates vastavasisulise allkirjastatud teate Seltsi e-posti aadressil [group@nordicfibreboard.com](mailto:group@nordicfibreboard.com) või toimetades selle kirjalikku taasesitamist võimaldavas vormis tööpäeviti ajavahemikus 09:00 kuni 16:00 Seltsi kontorisse Rääma 31, Pärnu, kasutades selleks Seltsi kodulehel  [https://group.nordicfibreboard.com/et/investor/erakorraline-kooseolek](%20https://group.nordicfibreboard.com/et/investor/erakorraline-kooseolek%20 )avaldatud blankette. Kui aktsionär soovib enne erakorralise üldkoosoleku toimumist teavitada Seltsi esindaja määramisest või esindajale antud volituse tagasivõtmisest, peavad sellised teated olema Seltsile laekunud hiljemalt 10. juuli 2023. a kell 23.59.  
Aktsionäridel on võimalik tutvuda kõigi Seltsi erakorralise üldkoosolekuga seotud dokumentidega Seltsi veebilehel  [https://group.nordicfibreboard.com/et/investor/erakorraline-kooseolek](http://www.nordicfibreboard.com )ja Seltsi kontoris asukohaga Rääma 31, Pärnu tööpäevadel kell 09.00 kuni 16.00 alates erakorralise üldkoosoleku kokkukutsumise teatamisest kuni erakorralise üldkoosoleku toimumise päevani. Dokumentidega tutvumisest palume ette teatada e-posti aadressil [group@nordicfibreboard.com](mailto:group@nordicfibreboard.com)  
Aktsionäril on õigus üldkoosolekul saada juhatuselt teavet Seltsi tegevuse kohta. Juhatus võib keelduda teabe andmisest, kui on alust eeldada, et see võib tekitada olulist kahju Seltsi huvidele. Juhul, kui juhatus keeldub teabe andmisest, võib aktsionär nõuda, et erakorraline üldkoosolek otsustaks tema nõudmise õiguspärasuse üle või esitada 2 (kahe) nädala jooksul hagita menetluses kohtule avaldus juhatuse kohustamiseks teavet andma.

Kõik küsimused korralise üldkoosoleku päevakorrapunktide kohta võib esitada Seltsi e - posti aadressil [group@nordicfibreboard.com](mailto:group@nordicfibreboard.com) .

Aktsionärid, kelle aktsiatega on esindatud vähemalt 1/20 aktsiakapitalist, võivad nõuda täiendavate küsimuste võtmist erakorralise üldkoosoleku päevakorda, kui vastav nõue on esitatud hiljemalt 15 päeva enne üldkoosoleku toimumist, s.o hiljemalt 28. juuni 2023 kell 23:59 Seltsi e-posti aadressile [group@nordicfibreboard.com](mailto:group@nordicfibreboard.com) või Seltsi kontorisse Rääma 31, Pärnu. Päevakorra täiendamise ettepanekuga samaaegselt tuleb esitada otsuse eelnõu või põhjendus.

Aktsionärid, kelle aktsiatega on esindatud vähemalt 1/20 Seltsi aktsiakapitalist, võivad Seltsile esitada kirjalikult iga päevakorrapunkti kohta otsuse eelnõu, saates vastava eelnõu kirjalikult Seltsi e-posti aadressile [group@nordicfibreboard.com](mailto:group@nordicfibreboard.com) või Seltsi kontorisse Rääma 31, Pärnu. Eelnõu peab jõudma elektrooniliselt või posti teel edastatult selliselt, et see on Seltsi poolt kätte saadud mitte hiljem kui 3 päeva enne üldkoosoleku toimumist, s.o hiljemalt 10. juuli 2023 kell 23:59.

Torfinn Losvik

Tegevjuht ja juhatuse esimees

Telefon: + 372 56 99 09 88

E-post: [torfinn.losvik@nordicfibreboard.com](mailto:torfinn.losvik@nordicfibreboard.com)